Giedrius Matulevičius

**Giedrius Matulevičius** (g. 1997 m. kovo 5 d., Marijampolėje) – Lietuvos futbolininkas, saugas.

## Karjera
### „Sūduvos“ klubas
2013 m. kovo 16 d. debiutavo „Sūduvos“ klube rungtynėse Tauragėje prieš vietos Tauragės „Taurą“. Rezultatas ten buvo aiškus, 6-1, todėl savo šanso sulaukė ir jaunasis futbolininkas. Šiose rungtynėse ir sužaidė 12 minučių. 2013 m. sezone iš viso du kartus žaidė A lygoje.

### 2013–2016 metų laikotarpis
2013–2014 m. priklausė „Parma“ klubui (Italija), 2014–2015 m. rungtyniavo „Arezzo“ klubo jaunimo ekipoje. 

2015 m. trumpam grįžo į Lietuvą ir žaidė Marijampolės „Švyturyje“.

2015–2016 m. sezone rungtyniavo Italijoje, kur atstovavo „Sampdoria“ jaunimo ekipai.

### „Sūduvos“ klubas
Nuo 2017 m. priklausė „Sūduvai“.

2019 m. „Sūduvos“ klube ir A lygoje buvo vienas iš daugiausiai laiko aikštėje praleidusių žaidėjų – per 36 rungtynes aikštėje sužaidė 2528 minutes.

2020 m. sausio mėn. pranešta, kad žaidėjas komandoje lieka dar vieneriems metams. 2020 m. A lyga sužaidė 16 rungtynių (dėl pandemijos per sezoną buvo sužaista 20 rungtynių).

2021 m. rugpjūčio 11 d. prieš Kauno Žalgiris pelnė antrą rungtynių įvartį, o marijampoliečiai nugalėjo rezultatu 2:0.

2021 m. rugpjūčio 15 d. rungtynėse prieš „Riterių“ klubą pasirodė po keitimo 59 min., o 72 min. pelnė antrą rungtynių įvartį (2:0). Galutinis rezultatas 3:1 marijampoliečių naudai.

2021 m. rugsėjo 3 d. rungtynėse prieš FK Panevėžys pelnė įvartį ir išlygino rezultatą (1:1). Rungtynės taip ir baigėsi 1:1.

2022 m. sausio mėn. pratęsta sutartis.

### „Hegelmann“ klubas
2023 m. sausio 21 d. tapo žinoma, kad žaidėjas persikėlė į „Hegelmann“ klubą.

2023 m. gegužės 9 d. pasižymėjo įvarčiu LFF taurės turnyro antrojo turo rungtynėse prieš FK Atmosfera. Po žaidėjo tikslaus smūgio rezultatas tapo 1:0, o rungtynės baigėsi „Hegelmann“ klubo pergale rezultatu 4:0.

2023 m. liepos 8 d. pelnė įvartį A lygos rungtynėse prieš „Džiugo“ klubą.

2023 m. gruodžio 20 d. tapo žinoma, kad futbolininkas palieka klubą.

### „Žalgirio“ klubas
2023 m. gruodžio 21 d. tapo pranešta, kad futbolininkas persikėlė į Vilniaus „Žalgirio“ klubą.

2024 m. kovo 3 d. debiutavo A lygos rungtynėse prieš „Dainavos“ klubą. Pergalę rezultatu 1-0 šventė Vilniaus „Žalgiris“.

2024 m. kovo 10 d. pelnė du įvarčius A lygos rungtynėse prieš Marijampolės „Sūduvą“. Susitikimas baigėsi lygiosiomis 3-3.

2025 m. patyrė sunkią traumą ir praleido dalį sezono.

2025 m. gruodžio 31 d. oficialiai pranešta, kad futbolininkas lieka Žalgirio klube.

## Statistika
; A lygos statistika

Spalvų reikšmės: 
: rungtyniavo A lygoje;

## Pasiekimai
; **[[FK Sūduva]]**
; A lygos 
: čempionas: 2017, 2018, 2019 m.
: vicečmpionas: 2020 m.
; LFF taurės laimėtojas: 2019 m.
; LFF Supertaurės laimėtojas: 2018, 2019, 2022 m.

; **[[FK Žalgiris]]**
* **[[A lyga|A lygos čempionas]]**: 2024 m.
*  **Supertaurės laimėtojas**: 2025 m.

### Asmeniniai įvertinimai
* 2024 m. kovo mėn. geriausias A lygos žaidėjas.

## Rinktinė
2024 m. birželio 11 d. pelnė įvartį Baltijos taurės finalo rungtynėse prieš Estiją. Estai pirmavo po Mark Anders Lepik įvarčio 82 minutę, tačiau netukus (84 min.) Giedrius Matulevičius pelnė įvartį ir išlygino rezultatą. Baudinių serijoje tikslesni buvo estai, kurie iškovojo Baltijos futbolo taurę. Giedrius Matulevičius rungtynes pradėjo ant atsarginių suolelio, o 71 minutę pasirodė po keitimo.

### Įvarčiai

## Išnašos

## Nuorodos
* toplyga.lt svetainė
* SOCCERWAY
* FK ŽALGIRIS
* FK SŪDUVA
* lietuvosfutbolas.lt
* Globalsportsarchive